2019. gada 7. maijā Rīkojums Nr. 216

Rīgā (prot. Nr. 23 8. §)

**Par nekustamā īpašuma daļas atsavināšanu pierobežas ceļa pie Jansu novērošanas torņa zemes nodalījuma joslai**

1. Atļaut Iekšlietu ministrijai atsavināt nekustamā īpašuma "Ezerkalns" (nekustamā īpašuma kadastra Nr. 4466 004 0075) daļu – zemes vienību (zemes vienības kadastra apzīmējums 4466 004 0176) 0,56 ha platībā – Demenes pagastā, Daugavpils novadā, kas nepieciešama pierobežas ceļa zemes nodalījuma joslas uzturēšanai pie Jansu novērošanas torņa, par 685,44 *euro* atbilstoši noteiktajai atlīdzībai.

2. Iekšlietu ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minētā nekustamā īpašuma daļas atsavināšanu un īpašuma tiesību nostiprināšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents A. K. Kariņš

Iekšlietu ministrs S. Ģirģens